

**Princip for arbejdets fordeling blandt det undervisende personale**

Formål:

Fagfordelingen tager sit udgangspunkt i elevernes behov for læring og at sikre et fagligt og socialt udviklende miljø for det pædagogiske personale.

Planlægning:

Skoleledelsen foretager en ligeværdig prioritering mellem nedenstående punkter, hvor bl.a. fælles forberedelse ses som en forudsætning for et godt teamsamarbejde:

* Al fagopdelt undervisning varetages af lærere med linjefagskompetence, hvis det er muligt.
* Skolens ledelse udarbejder, en efteruddannelsesplan der sikrer at de nødvendige kompetencer er repræsenteret på skolen.
* Skolen prioriterer relationen og få voksne omkring eleverne i indskolingen frem for linjefagskompetence.
* Opgavernes fordeling er kendt af personalet og skal opleves som retfærdig.
* Forskellighed ses som en kvalitet
* Det gode samarbejde vægtes i teamet
* Det tilstræbes, at en lærer max deltager i 2 årgangsteam mht. overordnet samarbejde og for en pædagog i ét årgangsteam.
* Skolen tilstræber gode overgange, så klasser ikke skifter alle kendte lærere ud på én gang.

Revideret og godkendt i skolebestyrelsen d. 15/12 - 2022